Bergseng Bondegårds-barnehage er en liten privat barnehage, med to baser. Base Bålplass- «Folungen» forbarn i alderen 3 til 5 år og Base Lekepplass med «Kyllingen» for barn i alderen 1-2 år og «Geitkillingen» for barn 2-3 år. Vi er godkjent som lærling-og øvingsbedrift. Personalet består av: Styrer og administrativt, førskolelærere, barne-og ungdomsarbeidere, assistenter, lærlinger og ekstraassistenter

I tillegg har vi høgskoleelever og elever fra 1.-og 2.år på HVG.

**Åpningstiden for alle grupper er 5 d/u: 06:30-17:00 Kjernetiden er mellom kl. 08:30-14:30.**

Bergseng Bondegårds-barnehage disponerer tilsammen 206m2, herav 140m2 lekareal i lokalene inne, fordelt på to baser. Barna i alderen 1 til 3 år disponerer lokale på 96m2, spesielt tilrettelagt for denne aldersgruppen. Barna i alderen 3 til 6 år disponerer 110 m2 inkl.Tuntua på 16m2, spesielt tilrettelagt for denne aldersgruppen. Begge basene har vannbåren varme. Av dette er 140m2 godkjent lekareal. Ute har vi varmestue på 10m2, i tilknytning til lekeplassen. På åkeren i nærheten har vi stor Bålhutte med plass til 24 personer og stor inngjerdet lekeplass. Førskolebarna gis deler av uka tilbud om et eget pedagogisk tilpasset førskoleopplegg, enten inne i barnehagen, ute i Tunstua, på bondegården, i nærmiljøet eller på turer. Ved oppstart i barnehagen, tildeles barna primærkontakt. Denne skal følge barnet spesielt opp, det kommende året. Det holdes foreldresamtaler og foreldremøte høst/vår.

**Vi jobber mot å skape iboende interesse og respekt for livet, ved å gi barna intellektuell utvikling og emosjonell vekst, i nært samspill med dyra, bondegården og naturen, samt samvær med jevnaldrende i et oversiktlig miljø.**

**Vårt hovedtema er: Dyra, Naturen og Årskalenderen.** [**Link: Hovedtema for Bergseng Bondegårds-barnehage**](http://www.bergseng.barnehageside.no/side.asp?seksjonsID=5614)

Dette er helt naturlige temaer, da vi har tilknytning til et lite småbruk på landet, med bl.a. kalkuner, haner, høner og kyllinger, vaktler, kaniner, geiter/killinger, ponnier, griser, hunder og katter. Uteområdene er store og barnevennlige. Årets gang, hvordan ta vare på hverandre, dyra, gården, skogen, samt alt som lever og gror, vil være barnehagens viktigste engasjements-områder. Vi arbeider med temaer året igjennom, her alt i samlingsstund, samt formingsaktivitetene, har utg.pkt. i dette opplegget. Året igjennom er barna med på dyrestell, eller aktiviteter omkring ponniene, kalkunene, hønene, vaktlene, kaninene og geitene.

|  |  |
| --- | --- |
| Januar: vinter, elementet vann/snø, vinteraktiviteter, fuglene og refleks.  Februar: vinter, elementene vann/snø og sol, vinteraktiviteter, fastelavn.  Mars: våren, elementene vann, ild/sol, jord, dyra på gården,  «Det Nye livet»-påske  April: våren, elementene vann, ild/sol, jord, luft, dyra på gården,  «Det Nye livet»-spede spira, brannvern  Mai: våren, elementene vann, ild/sol, jord, luft, dyra på gården, kompost,  «Det Nye livet»-spede spira, kjøkkenhage, 17.mai Juni +  ½ Juli: sommer, elementene vann, ild/sol, jord, luft, dyra på gården,  kjøkkenhage.  **Juli +August: SOMMERFERIE uke 29-30-31. Barnehagen STENGT.** | ½ August: sommer, dyra på gården, innkjøring i barnehagen blomster og  bær i hagen, grønnsaker i kjøkkenhagen og drivhusene.  September: høst, elementene vann, ild/sol, jord, luft, dyra på gården,  korn, frukt og grønnsaker  Oktober: høst i skog og mark, elementene vann, ild/sol, jord, luft,  Bær, frukt og grønnsaker, dyra på gården og i skogen,  barnerettigheter  November: høst i skog og mark, elementene vann, ild/sol, jord, luft,  dyra i skogen, meg selv og familien min, venner/uvenner  Desember: vinter, elementene vann, ild/sol, vinteraktiviteter, julestria,  advent,Lucia juleevangeliet.  **JULEFERIE fra 23.12 til nytt år. Barnehagen STENGT** |

**Vårt satsningsområde er: fra jord-til bord-til jord.**  [**Link: Satsningsområde**](http://www.bergseng.barnehageside.no/side.asp?seksjonsID=5613)

Iløpet av uka er ungene med på å tilberede varmlunch. Alt lages ifra bunnen av. Gjennom deltakelse i matlagingen får barna stimulert alle sansene. De får kunnskap om tilbereding av mat og hvor råstoffene kommer fra, kjennskap til og glede over sunt og rett kosthold. Vi er nøye med kildesorteringen og ønsker å overføre interesse og kunnskap om hvordan ta vare på naturen og grunnlaget for det levende livet. Det serveres tre måltider mat pr.dag, drikke, frukt og grønnsaker. I hovedsak forsøker vi å benytte oss av økologiske råstoffer. Gården er økologisk drevet i alle år. Vi er en godkjent **INNPÅTUNET**-bedrift, **DEBIOGODKJENT** og **MILJØFYRTÅRN**-bedrift. Vi sår og høster mange av råstoffene på gården sammen med barna. Vi kjøper endel råstoffer av lokale produsenter på Hadeland. Resterende råstoffer kjøpes i dagligvarebutikken. I dag har vi over 70% økologisk i matserveringen.

**Betalingssatsene er pr.d.d:**

Betaling skjer forskuddsvis, med innbetaling 01. i hver mnd. Det betales for 11 mnd. for både makspris og kost.

**30% / 50% Søskenmoderasjon.**

|  |  |  |  |  |  |
| --- | --- | --- | --- | --- | --- |
| Barnehageplass  dager / uke | **Sats pr.måned** | Sats  X 11mnd.  = ÅRSPRIS | **Matpris pr.måned** | Matpris  x 11 betalings-måneder | **Samlet foreldrebetaling oppdelt i 11 betalingsavdrag** |
| 5d/u | **1.200.-** | 13.000.- | **700.-** | 7.700.- | **1.900.-** |
| 4d/u | **1.080.-** | 11.800.- | **600.-** | 6.600.- | **1.680.-** |

Inkludert i betaling er frokostgrøt, varmlunch/lunch, knekkebrødmåltid, alt drikke, frukt og grønnsaker. Faktura sendes ut fra Vekstra-Hadeland Regnskap AS i forkant av hver nye mnd. Utgifter til turer og fester, samt gaver til de ansatte i barnehagen, er beregnet til 100.-pr. barn pr.halvår. Betales inn på egen konto. Barnehagen holder åpent i skolens vinterferie og høstferie, men bemanningen er redusert, pga. opparbeidet avspassering.

Avspasseringen er kompensasjon for de ansattes møtevirksomhet, 3 t/mnd., på kveldstid. Det holdes stengt 5 d/år pga. planleggingsdager. Egen melding vil bli gitt. Barnehagen er stengt i romjula, samt ukene 29-30-31 = FERIE. Dugnad avholdes gjerne høst og vår. Vi benytter KidPlan for informasjon.

